KOMISSION ASETUS (ETY) N:o 1984/74, annettu 25 päivänä heinäkuuta 1974, maito- ja maitotuotealan tukien ennalta vahvistamisesta ja vientitodistusten voimassaoloajasta annetun asetuksen (ETY) N:o 2500/73 muuttamisesta, sekä alan tiedonantoja koskevan asetuksen (ETY) N:o 210/69 muuttamisesta,



Virallinen lehti nro L 207 , 29/07/1974 s. 0026 - 0029

Kreikank. erityispainos: Luku 03 Nide 11 s. 0023

Suomenk. erityispainos Alue 3 Nide 6 s. 0019

Ruotsink. erityispainos Alue 3 Nide 6 s. 0019



KOMISSION ASETUS (ETY) N:o 1984/74, annettu 25 päivänä heinäkuuta 1974, maito- ja maitotuotealan tukien ennalta vahvistamisesta ja vientitodistusten voimassaoloajasta annetun asetuksen (ETY) N:o 2500/73 muuttamisesta, sekä alan tiedonantoja koskevan asetuksen (ETY) N:o 210/69 muuttamisesta, EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 662/74(2), ja erityisesti sen 13 artiklan 3 kohdan, 17 artiklan 4 kohdan ja 28 artiklan, sekä katsoo, että nykyiselle markkinatilanteelle on ominaista tiettyjen maitotuotteiden osalta epätietoisuus hintojen kehityksestä ja tuotteiden saatavuudesta lyhyellä ja pitkällä aikavälillä; tässä tilanteessa tiettyjen maitojauheiden ja voin tuen ennalta vahvistaminen suhteellisen pitkälle ajalle on perusteltua ainoastaan sellaisissa tapauksissa, joissa näitä tuotteita pidetään kaupan vähittäismyyntiin tarkoitetuissa pakkauksissa, tai jos on osoitettavissa, että niille on olemassa toimitussopimus; tästä syystä olisi muutettava maito- ja maitotuotealan tukien ennalta vahvistamisesta ja vientitodistusten voimassaoloajasta 13 päivänä syyskuuta 1973 annettua komission asetusta (ETY) N:o 2500/73(3), sellaisena kuin se on viimeksi muutettuna asetuksella (ETY) N:o 876/74(4), säätämällä erityisesti mahdollisuudesta jatkaa vientitodistusten myöntämistä kyseisille tuotteille; jotta voitaisiin seurata läheltä sellaisia tapauksia, joissa tätä mahdollisuutta on käytetty, komissiolle on ilmoitettava niistä viipymättä ja tästä syystä on tarpeen täydentää maito- ja maitotuotealaa koskevista jäsenvaltioiden ja komission välisistä tiedonannoista 31 päivänä tammikuuta 1969 annettua komission asetusta (ETY) N:o 210/69(5), sellaisena kuin se on viimeksi muutettuna asetuksella (ETY) N:o 73/72(6), ja tässä asetuksessa säädetyt toimenpiteet ovat maidon ja maitotuotteiden käsittelevän hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetukseen (ETY) N:o 2500/73 artikla seuraavasti: "3a artikla 1. Tämän asetuksen liitteessä IV tarkoitettujen tuotteiden osalta myöntävä viranomainen voi jatkaa vientitodistuksen voimassaoloaikaa hakijan pyynnöstä 2 artiklan 1 kohdan mukaisesti annetun todistuksen voimassaoloaikana, jos hakija todistaa sellaisen sopimuksen olemassaolon, jonka mukaisesti hakija on ryhtynyt viemään tiettyä määrää kyseessä olevaa tuotetta, jonka toimitus ulottuu pidemmälle ajanjaksolle kuin annetun todistuksen voimassaoloaika. 2. Voimassaolon jatkamista myönnetään ainoastaan 1 kohdassa tarkoitetun sopimuksen määrämaalle, ja ainoastaan liitteessä IV määrätylle määräajalle. Se rajoitetaan koskemaan 1 kohdassa tarkoitetun sopimuksen alaista tuotemäärää. Sen estämättä, mitä asetuksen (ETY) N:o 1373/70 18 artiklassa säädetään, kutakin todistusta voidaan jatkaa ainoastaan kerran. 3. Jos tässä artiklassa annettua mahdollisuutta käytetään, todistuksen myöntäneen viranomaisen on vahvistettava todistuksen, ja tarvittaessa sen otteiden, voimassaoloajan mahdollinen jatkaminen ja tehtävä tarpeelliset mukautukset uudesta voimassaoloajasta ja pakollisesta määrämaasta." 2 artikla 1. Korvataan asetuksen (ETY) N:o 2500/73 liite II tämän asetuksen liitteellä II. 2. Lisätään asetukseen (ETY) N:o 2500/73 tässä asetuksessa oleva liite IV. 3 artikla Täydennetään asetuksen (ETY) N:o 210/69 6 artiklaa 4 kohdalla seuraavasti: "4. Jos vientitodistuksen voimassaoloaikaa jatketaan asetuksen (ETY) N:o 2500/73 3 a artiklan mukaisesti, todistuksen antanut ja sitä jatkanut jäsenvaltio ilmoittaa viipymättä komissiolle sähkeellä: (a) kyseessä olevan todistuksen saaneen tuotteen koodinumeron sellaisena kuin se esiintyy sellaisenaan vietyjen maito- ja maitotuotteiden tuen vahvistavissa asetuksissa, (b) sen määrän, jolle vientitodistusta on jatkettu, (c) ennalta vahvistetun tuen määrän, (d) asetuksen (ETY) N:o 2500/73 3 a artiklan 3 kohdan mukaisesti pakolliseksi nimetyn määrämaan." 4 artikla Tämä asetus tulee voimaan 29 päivänä heinäkuuta 1974. Asetuksen (ETY) N:o 2500/73 3 a artiklaa ei kuitenkaan sovelleta ennen tämän asetuksen voimaantuloa annettuihin vientitodistuksiin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä heinäkuuta 1974. Komission puolesta Puheenjohtaja François-Xavier ORTOLI (1) EYVL N:o L 148, 28.6.1968, s. 13 (2) EYVL N:o L 85, 29.3.1974, s. 51 (3) EYVL N:o L 258, 14.9.1973, s. 1 (4) EYVL N:o L 101, 11.4.1974, s. 56 (5) EYVL N:o L 28, 5.2.1969, s. 1 (6) EYVL N:o L 10, 13.1.1972, s. 11 LIITE II Vientitodistusten voimassaoloaika (29 päivästä heinäkuuta 1974 sovellettava) >TAULUKON PAIKKA> LIITE IV Luettelo tuotteista, joiden vientitodistuksen voimassaoloaikaa voidaan jatkaa >TAULUKON PAIKKA>